kardosdrur/scandi-wiki huggingface dataset:
James Cecil Parke

James Cecil Parke (26. juli 1881 i Clones, County Monaghan, Irland – 27. februar 1946 i Llandudno, Conwy, Wales) var en irsk rugby-, tennis- og golfspiller.

Parke spillede rugby for både Monkstown FC og Dublin University FC, og mellem 1901 og 1908 spillede han 10 hange for Leinster. I perioden 1903-09 spillede han 20 landskampe for Irland.

Som tennisspiller vandt han Wimbledon-mesterskabet i mixed double i 1914, det australasiatiske mesterskab i både herresingle og herredouble i 1912 og europamesterskabet i herresingle i 1907 og 1913. I 1908 vandt han en sølvmedalje i herredouble ved de olympiske lege i London. Han vandt endvidere otte herresingle-, fire herredouble- og to mixed double-titler ved de irske mesterskaber. Karoly Mazak rangerer James Cecil Parke som nr. 3 i verden i 1912, og i 1913 og 1920 blev han rangeret som nr. 4 i verden af A. Wallis Myers fra The Daily Telegraph. Han opnåede imidlertid sine største resultater i Davis Cup, hvor han bl.a. besejrede Norman Brookes og Rodney Heath i udfordringsrunde-kampen mod Australien den 28. - 30. november 1912, hvor hans hold (Britiske Øer) vandt pokalen. Året efter vandt han også over Maurice McLoughlin og R. Norris Williams i udfordringsrunde-kampen den 25. - 28. juli 1913, selvom hans hold tabte holdkampen til USA.

Parke spillede også golf for Irland i 1906 og var også en god sprinter og cricketspiller. Og han debuterede på sin fødebys skakhold som 9-årig.

Kilder / eksterne henvisninger 

 
 Wimbledon - Cecil Parke

Noter 

Tennisspillere fra Storbritannien
Tennisspillere fra Irland
Rugbyspillere
Golfspillere fra Irland
Medaljevindere ved sommer-OL 1908
Olympiske medaljevindere i tennis
Sorthvid hejre

Sorthvid hejre ( eller Egretta picata) er en hejre, der lever omkring Arafurahavet fra Ny Guinea til Indonesien og det nordlige Australien.

Noter 
 Avibase - the world bird database

Eksterne henvisninger 

Fugle fra Australien
Fugle fra Indonesien
Fugle fra Ny Guinea
Hejrer
Guillermo Barros Schelotto

Guillermo Barros Schelotto (født 4. maj 1973 i La Plata) er en argentinsk fodboldtræner og tidligere Angriber, som siden marts 2016 har været cheftræner for Los Angeles Galaxy.

Titler

Titler som fodboldspiller 
Copa Centenario de AFA
 1994 med Gimnasia (LP)
Primera División de Argentina
 1998, 1999, 2000, 2003, 2005 og 2006 med Boca Juniors
Copa Libertadores
 2000, 2001, 2003 og 2007  med Boca Juniors
Intercontinental Cup
 2000 og 2003 med Boca Juniors
Copa Sudamericana
 2004 og 2005 med Boca Juniors
Recopa Sudamericana
 2005 og 2006 med Boca Juniors
Major League Soccer
  2008 og 2009 med Columbus Crew Pan American Games  1995 med Argentina

 Titler som fodboldtræner Copa Sudamericana 2013  med LanúsPrimera División de Argentina'''
 2017  med Boca Juniors
 2018  med Boca Juniors

Eksterne henvisninger 

Fodboldspillere fra Boca Juniors
Fodboldspillere fra Columbus Crew
Fodboldtrænere fra Argentina
Fodboldtrænere fra Club Atlético Boca Juniors
Kiin Kiin

Kiin Kiin (thai: "kom og spis") er en dansk restaurant, beliggende på Guldbergsgade på Nørrebro i København. Den er én af kun to thai-restauranter i verden som har fået en stjerne i Michelinguiden. Den blev åbnet i 2005 af Henrik Yde-Andersen og Lertchai Treetawatchaiwong.

Historie 
Restauranten blev åbnet i august 2005 som et sted med gourmet-mad fra det thailandske køkken. I 2007 fik Kiin Kiin en "rising star" af Michelinguiden, og året efter fik den en rigtig stjerne af den berømte guide. Chefen for Michelinguiden Derek Bulmer havde forud for tildelingen af "rising star" selv besøgt Kiin Kiin, og givet ejer Henrik Yde råd til restauranten. Kiin Kiin fik stjernen fornyet hvert år, indtil 2023, hvor var Kiin Kiin ikke længere på listen. Det skete efter at Dak Laddaporn ikke længere var køkkenchef.

Referencer

Eksterne henvisninger 

 Kiin Kiins officielle hjemmeside
 Kiin Kiins profil  på Michelinguidens hjemmeside 

Værtshuse og spisesteder i København
Tidligere danske restauranter med Michelin-stjerne
Nørrebro
Danske virksomheder etableret i 2005
Australsk trappe

Australsk trappe (Ardeotis australis) er en fugleart, der lever i Australien og det sydlige Ny Guinea.

Noter 
 Avibase - the world bird database

Eksterne henvisninger 

Trappe
Trappefugle
Sortbuget trappe

Sortbuget trappe (Eupodotis melanogaster eller Lissotis melanogaster) er en fugleart, der lever i det subsahariske Afrika.

Noter 
 Avibase - the world bird database

Eksterne henvisninger 

Afrikas fugle
Trappefugle
Sort frankolin

Sort frankolin () er en fasanfugl, der lever i det sydlige Asien.

Noter 
 Avibase - the world bird database

Eksterne henvisninger 

Frankoliner
Fugle fra Himalaya
Fugle fra Sydasien
Fugle fra Vestasien
Falsterbo Rev

Falsterbo Rev er et rev, som ligger syd for Falsterbo i Skåne. Revet består af flere grundlæggende hæle af sand og sten med omkring 3 meter dybde. Mange ulykker har fundet sted her på grund af revet og i 1831 blev Sveriges første fyrskib forankret her dog kun midlertidigt. Siden 1844 var der en permanent fyrskib på stedet, indtil 1972. Det var også den sidste svenske station, der blev trukket tilbage og erstattet med et sænkekassefyrtårn. Falsterbokanalen blev bygget for at reducere ulykker, da skibene tidligere var tvunget til at passere Falsterbo Rev på deres vej gennem Øresund.

Noter

Eksterne kilder og henvisninger 
 Björn M Jakobsen & Sven Rosborn: Den sydsvenska sandkusten. Rapport Fotevikens Museum 2000.
 Strandinger og forlis omkring Skanør/Falsterbo, Falsterbo rev 

Skåne
Rev
Topfrankolin

Topfrankolin ( eller Francolinus sephaena) er en fasanfugl, der lever i det subsahariske Afrika.

Noter 
 Avibase - the world bird database

Eksterne henvisninger 

Frankoliner
Afrikas fugle
Malet frankolin

Malet frankolin (Francolinus pictus) er en fasanfugl, der lever i Indien og Sri Lanka.

Noter 
 Avibase - the world bird database

Eksterne henvisninger 

Frankoliner
Fugle fra Sydasien
Almindelig turt

 
Almindelig Turt (Cicerbita alpina) er en flerårig, urteagtig plante, der vokser på fugtig jord i lyse skove eller på enge i store dele af Europa, ofte i bjergegne.

Kendetegn 
Almindelig turt er kendetegnet ved at have en enkelt eller nogle få, kraftige stængler, der som regel ikke er forgrenede. Øverst er stænglen rødbrun med tætsiddende, violette kirtler. De nederste blade er stilkede og fjerdelte med tre par sideafsnit og et endeafsnit, der er trekantet eller spydformet. De øverste blade mangler stilk, og bladfoden omslutter stænglen mere eller mindre. Disse øverste blade er tæt dækket af kirtelhår. Oversiden er græsgrøn, mens undersiden er lidt lysere. Bladranden er tandet. Blomstringen foregår i juli-september, hvor man finder de små blomster samlet i kurve, som igen danner større, endestillede stande. De enkelte blomster er 5-tallige og uregelmæssige med blåviolette kronblade. Frugterne er nødder med fnok.

Rodsystemet består af en kort og tyk jordstængel og grove, kun svagt forgrenede rødder. Hele planten indeholder hvid mælkesaft.

Planten når en højde på over 1 m (under gunstige forhold sågar over 2 m). Bredden er på ca. 40 cm.

Hjemsted 

Almindelig Turt er udbredt over det meste af Europa (fra Murmansk, Finland og Norge i nord til Grækenland, Italien og Spanien i syd og mellem Storbritannien og Ukraine i vest-østlig retning). Derimod findes arten ikke i Danmark. Arten er knyttet til lyse skove, sætere og enge med næringsrig og fugtig jordbund. Den findes derfor ofte i bjergegne eller på andre steder med passende fugtighed. 

I naturparken Pallas-Yllästunturi findes en stor del af planterne fra finsk Lapland. Her finder man højmoser, men også gamle, urørte skove, og i disse vokser arten sammen med bl.a. Almindelig Hæg, Almindelig Mangeløv, Almindelig Strudsvinge, Enblomstret Vintergrøn, Kvan, Peberbusk, Skov-Storkenæb og Vild Ribs.

Galleri

Note

Eksterne Links 
 Arne og Anna-Lena Anderberg: Den virtuella floran – her om netop Almindelig Turt (på )

Blå blomster
Engplanter
Skånska Akademien

Skånska Akademien (Det skånske akademi) har som sin opgave at pleje, fremme og udvikle den skånske kulturarv med den hensigt at styrke Skånes placering i omverdenen, men også at styrke billedet af omverdenen i Skåne. Dens motto er Kultur og humor.

Kilde 
 Sven-Olle Olsson: Skånes Midte på Brännemölla i Höör. Udgivet af Höörs kommun og Skånska Akademien. 2011.

Eksterne henvisninger 
 Akademiets hjemmeside

Skåne
Falsterbo-halvøen

Falsterbo-halvøen eller Falsterbonäset, i dagligt tal ofte Näset, er en halvø i Vellinge kommun i den sydvestligste del af  Skåne. Der findes delte meninger om hvorvidt byen Höllviken skal regnes til Falsterbonäset, eller om navnet først og fremmest sigter på området vest for den 1941 anlagte Falsterbokanalen. Kanalen danner grænse mellem byerne Höllviken (i øst) og Ljunghusen (i vest). Længst ude på næsset ligger de historiske byer Skanör og Falsterbo. Byerne blev administrativt slået sammen i året 1754, og er siden 1960'erne vokset sammen til en by, under navnet Skanör med Falsterbo, et navn som dog aldrig er blevet anvendt lokalt. Grænsen mellem Falsterbo og Skanör er den tangvold som selv i dag går tværs over næsset fra Øresund til Falsterbobugten. Nord for Skanör ligger en landbrugsejendom benævnt Knösgården, samt strandområdet Skanör Höll (i folkemunde kun kaldet Höll). Falsterbonæsset har cirka 9.300 indbyggere eksklusive Höllviken, alternativt 19.300 indbyggere, hvis Höllviken indregnes.

Historie 

Spor af bosættelser findes helt tilbage til ældre jernalder, men det er først og fremmest levn fra middelalderen som dominerer. Her indgår ruinerne af Falsterbohus og Skanør Borg. Halvøens  tidligste bebyggelse, Skyttsie Hage, lå vest for Ljunghusen.

1940-1941, under Anden Verdenskrig, blev Falsterbokanalen bygget, for at kunne lade skibe undslippe de store minefelter som lå i havene uden for. Den 1,6 km lange kanal afskar Falsterbonäset og lokaliteterne Skanör, Falsterbo og Ljunghusen fra fastlandet, med en bro i den nordlige del af kanalen som eneste faste forbindelse. Den oprindelige træbro blev først udskiftet i begyndelsen af 1990'erne.

Natur 

På Falsterbonäset ved Falsterbo fyr findes et område som er en velkendt fuglelokalitet, hvor der også er en fuglestation, og syd herfor ligger Måkläppens naturreservat. Der ligger flere andre naturreservater på halvøen: Flommens naturreservat, Skanörs ljung, Skanör-Höll, Norra ljunghusen og og Ljungskogen och Ljunghusens strandbad.

Nogle kilometer ude i havet syd for Falsterbo ligger Falsterbo Rev, som i alle tider har udgjort et stort problem for søfarten i området.

Skånes geografi
Halvøer i Sverige
Kommunufelagið

Kommunufelagið er de færøske kommuners landsforening, der blev dannet 1. januar 2014 ved sammenslutning af de små komuners forening, Føroya Kommunufelag (FKF), med de store kommuners forening Kommunusamskipan Føroya (KFS). Den omfatter dermed samtlige øernes 30 kommuner. Valg til foreningens bestyelse foregår efter folketal, hvilket medfører, at Tórshavn Kommune har 40% af stemmerne. Nuværende formand er Tórshavns borgmester Heðin Mortensen, som også er lagtingsmedlem for Javnaðarflokkurin.

Noter

Eksterne henvisninger 
 Kommunufelagið

Organisationer fra Færøerne
Etableret i 2014
Arbejdsgiverforeninger fra Færøerne
Henne Kirkeby Kro

Henne Kirkeby Kro er en dansk kro og gourmetrestaurant, beliggende i landsbyen Henne Kirkeby, få kilometer øst for Vesterhavet og Henne Strand i Varde Kommune. Den har siden februar 2017 haft to stjerner i Michelinguiden. Køkkenchef har siden 2012 været kokken Paul Cunningham.

Historie 

Kroen blev opført i 1790 ud til hovedvejen mellem badestederne ved Vesterhavet og Varde og fik Henne Kirke og kirkegården som umiddelbar nabo mod vest. Ved siden af kroen blev anlagt en stor have, hvor køkkenet kunne råvarer.

I 1981 overtog kok Hans Beck Thomsen stedet og blev den tredje generation af familien, som stod i spidsen for kro og restaurant. Han begyndte roligt at forvandle køkkenet mod bedre kvalitet og gourmet, og i 2001 blev den kåret som "Årets restaurant" af Den danske Spiseguide. Året efter blev kroens sommelier Jacob Justesen kåret til "Årets sommelier" af samme magasin.

2007 blev sidste år, hvor kroen var i familien Beck Thomsens eje, da man valgte at sælge stedet til Flemming Skouboe, ejer af Fænø. Herefter lukkede kroen og gennemgik en stor renovering i både restaurant og på værelserne for et trecifret millionbeløb. Kroen genåbnede i 2009 med Allan Poulsen som køkkenchef, og i 2010 blev den tilhørende nabogård tilknyttet kroen som anneks. I 2011 blev restauranten for anden gang kåret til Danmarks bedste restaurant, og året efter "Nordens bedste restaurant".

I 2012 blev Paul Cunningham ansat som køkkenchef, og i februar 2016 fik Henne Kirkeby Kro deres første stjerne i Michelinguiden. Et år senere havde restauranten dobbelt så mange gæster, som de før havde haft, og ofte var både frokost og aften fuldt besat. Ved michelinuddelingen i 2017 fik restauranten to stjerner i guiden som den første i Jylland. I 2018 blev stjernerne fornyet.

Anerkendelse 
– køkkenchef nævnt i parentes.
 2001 – årets restaurant i Danmark (Hans Beck Thomsen)
 2011 – årets restaurant i Danmark (Allan Poulsen)
 2012 – Nordens bedste restaurant (Allan Poulsen)
 2016 – én stjerne i Michelinguiden (Paul Cunningham)
 2017 – to stjerner i Michelinguiden (Paul Cunningham)

Referencer

Eksterne henvisninger 

 Henne Kirkeby Kros officielle hjemmeside

Varde Kommune
Danske restauranter med Michelin-stjerne
Danske virksomheder etableret i 1790
Kroer i Danmark
Sportsvæddemål

Sportsvæddemål eller sportsbetting, er, når flere personer hver især gætter på, hvad udfaldet af en bestemt sportsbegivenhed vil være, samtidig med at de satser noget, de kan beholde eller tabe til de andre (eller til en spiludbyder (f.eks. en bookmaker)). Når den enkelte vinder eller taber, afhænger det af, om vedkommende får ret i sin forudsigelse af resultatet eller ej.

Sportsvæddemål indgås derfor enten ud fra en dybtgående viden om væddemålets genstand ("kvalificeret gæt") eller på baggrund af lyst til (hasard). Væddemål finder ofte sted på væddeløbsbanen, på bookmakere og online.

Se også 
 Hestevæddeløb

Eksterne henvisninger
Horne-bogen

Horne-bogen er et latinsk evangeliehåndskrift fra omkring år 1200-1225.

Udstyr og indhold 
Bogens omslag er prydet med en krucifiksgruppe af hvalrostand, der ligeledes er fra 1200-tallets første halvdel, mens den øvrige udsmykning, emaljearbejder og halvædelsten først er påmonteret i begyndelsen af 1300-tallet.

Bogen, der består af 203 pergamentblade, indeholder de fire nytestamentlige evangelier med tilhørende lister, bl.a. konkordanstabeller, såkaldte kanontavler, der sammenstiller skriftsteder i evangelierne.

Bogen er illustreret med syv helsides miniaturer (foruden de fire evangelister ses Kristi korsfæstelse og Kristus tronende som verdens hersker, samt forrest i bogen et stifterbillede, hvor en mand og en kvinde som bogens givere knæler for en bispehelgen, sandsynligvis Sankt Nikolaj), fem ornamentsider og 14 ornamenterede kanontavler.

De rene tekstsider indledes med initialer, rigt udsmykkede forbogstaver i flere stærke farver. Farvevalget i illustrationerne er domineret af røde, blå, grønne og gule farver, men også mere pastelagtige lilla og brune farver indgår i billederne.

Historie 
Bogen blev foræret til Horne Kirke på Fyn i 1656 af adelsparret Jørgen Brahe (1585-1661) og Anne Gyldenstierne (1596-1677) fra herregården Hvedholm, der ligger i Horne Sogn.

Malede våbenskjolde i bogen viser våbenskjolde for giverne og for bogens tidligere adelige ejere. Den første ejer, der nævnes, er den skånske adelsmand Oluf Rosensparre (1559-1624) på herresædet Skarholt, hvis forældre, Steen Jensen Rosensparre (1523-1565) og Mette Rosenkrantz (1533-1588), ejede det tidligere benediktinernonnekloster Bosjökloster i Skåne. Måske stammer håndskriftet fra dette kloster idet perikopelisten nævner den typisk nordiske helgenkonge Olav, og stifterbilledet viser som ovenfor nævnt sandsynligvis Skt. Nikolaj, som var dette klosters beskytter. Bogen lå i kirken indtil 1810, da lensgreve Preben Bille-Brahe til Hvedholm skænkede den til "Den kongelige Kommission for Oldsagers Opbevaring", forløberen for Nationalmuseet. Den viste side er indledningen til Lukasevangeliet.

Galleri

Kilder 

Genstande i Nationalmuseet
Nordisk litteratur fra middelalderen
DVD-D

DVD-D (engelsk forkortelse for disposable DVD, dansk = udsmidelig dvd) er en type af dvd'er, som er beregnet til at blive brugt i maksimalt 48 timer efter at emballagen er blevet åbnet. Efter dette tidspunkt bliver dvd'en ulæselig for dvd-afspillere fordi den indeholder et kemisk stof, som efter et fastsat tidsrum gør de underliggende data ulæselige for dvd-drev. Selve mediet er neutralt i forhold til kopibeskyttelse og behøver ikke yderligere DRM-installationer for at få adgang til indholdet. Den benyttede teknologi adskiller sig fra tidligere udsmidelige dvd'er. DVD-D'er er i midten udstyret med en beholder, som indeholder det kemiske stof. Første gang disken afspilles, flytter det kemiske stof sig og kommer i berøring med diskens reflektive lag. Efter cirka 48 timer bliver det reflektive lag ulæseligt.

Noter 

D
Australsk triel

Australsk triel () er en vadefugl, der lever i Australien og på det sydlige Ny Guinea.

Noter 
 Avibase - the world bird database

Eksterne henvisninger 

Triel
Mågevadefugle
Skräbeån

Skräbeån (også Årupsån) er det det vandløb der afvander Skånes største sø Ivösjön.

Åen er kun 5 kilometer lang men har et afvandingsområde på 1.000 km². Den begynder i Bromölla og løber ud i Möllefjärden, som er en del af Hanöbukten. Middelvandføringen er cirka 9 m³/s.

E22 passerer åen som motorvej lige syd for Bromölla.

Eksterne kilder og henvisninger 
 Skräbeåns vattenråd

Vandløb i Skåne
Henne Kirkeby

Henne Kirkeby er en bebyggelse få kilometer øst for Henne Strand og Vesterhavet i Henne Sogn, Varde Kommune. Lige syd for Henne Kirkeby findes den 915 hektar store Filsø.

Historie 
Henne Kirke kan spores tilbage til anden halvdel af 1100-tallet, og der blev bygget over en længere årrække frem til 1500-tallet.

Umiddelbart øst for kirkegården blev i 1790 opført Henne Kirkeby Kro, der i 2000'erne gennemgik en stor renovering, og i 2016 fik stedets restaurant én stjerne i Michelinguiden; året efter steg det til to stjerner.

Vikingetiden 
I 2003 fandt Museet for Varde By og Omegn lige nordvest for kirken en hidtil ukendt boplads fra vikingetiden. Her blev fundet spor efter omfattende håndværk og handel, og en vej som gik ned til Filsø. Langs vejen er fundet spor efter flere hundrede grubehuse.

Referencer

Eksterne henvisninger 

Lokaliteter i Varde Kommune
Cape York-alfesmutte

Cape York-alfesmutte () er en spurvefugl, der lever i det nordøstlige Australien.

Noter 
 Avibase - the world bird database

Eksterne henvisninger 

Fugle fra Australien
Spurvefugle
Alfesmutte

Alfesmutte () er en spurvefugl, der lever i Australien.

Noter 
 Avibase - the world bird database

Eksterne henvisninger 

Fugle fra Australien
Spurvefugle
Hvidvinget alfesmutte

Hvidvinget alfesmutte () er en spurvefugl, der lever i Australien.

Noter 
 Avibase - the world bird database

Eksterne henvisninger 

Fugle fra Australien
Spurvefugle
Restaurant Substans

Restaurant Substans er en dansk restaurant, der ligger på Marianne Thomsens Gade 2f 11.1 i Aarhus. Den blev fra 2015 til 2019 tildelt én stjerne i Michelinguiden. Substans blev åbnet i december 2005.

Historie 
Kæresteparret Louise Mammen og René Tang Jensen (nu Mammen) åbnede 1. december 2005 Substans i Aarhus, hvor der før havde været en vietnamesisk restaurant. Dette skete efter at de et stykke tid havde kigget på egnede lokaler, mens de begge arbejdede på den tostjernede Restaurant Ensemble i København. Lokalerne i Aarhus blev indrettet med hjælp fra venner og familie, og ved åbningen var der plads til 44 spisende gæster. 1. maj 2006, fem måneder efter åbningen, blev den første kokkeelev ansat.

I februar 2015 modtog Substans for første gang én stjerne i Michelinguiden, og denne blev fornyet i både 2016, 2017, 2018 og 2019. Efter at Substans lukkede ned i april 2019, for at flytte til de lokaler, mistede de deres stjerne ved uddelingen i 2020. Efter den forsinkede michelin uddeling i 2021, fik Substans igen en stjerne tilbage.

Referencer

Eksterne henvisninger 
 Restaurant Substans' officielle hjemmeside
 Restaurant Substans profil  på Michelinguidens hjemmeside 

Restauranter i Aarhus
Substans
Danske virksomheder etableret i 2005
Freemium

Freemium er et software-koncept, hvor hovedapplikationen er gratis, medens der er mulighed for at tilpasse/udvide softwarens funktionalitet ved at tilkøbe softwarepakker. Der er typisk tale om spil- eller smartphone-applikationer, der således består af to brugsniveauer: et basisniveau, der er gratis, og et premium niveau, som der betales for. Navnet freemium kommer ud af ordene free (gratis) og premium.

Freemium spil 
Et af de første eksempel på et Freemium spil er Candy Crush Saga, der blev lanceret af King til Facebook i 2012, og hvor det gælder om at placere farverige stykker slik i rigtige mønstre for at komme videre til næste level.

I juli 2016 blev Pokémon Go lanceret i Danmark. Spillet bygger på virtual reality, hvor man skal bevæge sig i den fysiske verden for at fange pokémoner. Spillet stiger i sværhedsgrad, jo længere man kommer og flere brugere meddeler, at man skal købe sig til ekstra udstyr når man kommer højt nok op i level, for fortsat at opnå en kontinuerlig fremgang i spillet.

Eksempler
 Candy Crush
 Pokémon Go
 Quiz Battle
 Angry Birds
 Clash of Clans

Se også 
 Free-to-play
 Mikrotransaktion

Referencer 

Forretningsmodeller
Softwarelicenser
Gastromé

Gastromé er en dansk restaurant, beliggende på Grenåvej  i Aarhus. Den har siden februar 2015 haft én stjerne i Michelinguiden. Gastromé blev åbnet i august 2014.

Historie 
Barndomsvennerne Søren Jakobsen og William Jørgensen åbnede restauranten 28. august 2014. De drev i forvejen restauranten "Det Gamle Mejeri", som ligger i skoven ved Vilhelmsborg i Mårslet. Der var plads til cirka 40 gæster i restauranten, mens der i kælderen blev indrettet en VIP-afdeling med plads til 20 personer.

Allerede seks dage efter åbningen var der en inspektør fra Michelinguiden på besøg i restauranten. Guidens folk fulgte op med flere besøg, og 26. februar 2015 blev Gastromé sammen med Restaurant Substans og Frederikshøj de første danske restauranter udenfor København, der fik en Michelinstjerne. Det medførte, at Gastromés bookingsystem brød sammen på grund af den store efterspørgsel efter et bord. Siden da har restauranten bevaret stjernen hvert år..

Referencer

Eksterne henvisninger 
 Gastromés officielle hjemmeside
 Kogebog fra Gastromé 

Restauranter i Aarhus
Danske restauranter med Michelin-stjerne
Danske virksomheder etableret i 2014
Skåneländska Gastronomiska Akademien

Skåneländska Gastronomiska Akademien (Academia Gastronomica Scaniensis) blev oprettet i 1992. Akademiet skal fremme mad- og drikkekulturen og dens udvikling specielt i Skåne, Blekinge, Halland og på Bornholm. 

Det har sammen med Skånska Deckarsällskapet udgivet antologierne Skånska sillamord (1995) og Skånska gåsamord (1996).

Eksterne henvisninger 
 Skåneländska Gastronomiska Akademiet , akademiets hjemmeside

Gastronomiska Akademien
Etableret i 1992
Nairobi Bypasses

Nairobi Bypasses er nogle omfartsveje der er under anlægning omkring Kenyas hovedstad Nairobi.
Omfartsvejene bliver opført af den kenyanske regering, og bliver finansieret af kinesiske regering.
Omfartsvejene skal være med til at lette den tætte trafik i Nairobi Centrum, samt de omkringliggende forstæder.

Den nordlige omfartsvej er ca. 31 km lang, mens den østlige og den sydlige omfartsvej er henholdsvis ca. 28 km og 39 km lang.

 Northern Bypass mellem Limuru Road og Thika Road
 Southern Bypass mellem Kikuyu til Mombasa Road via Ngong Road
 Eastern Bypass mellem Mombasa Road og Ruiru-Kiambu Road

Kilder 

Nairobi
Veje
Bygninger, konstruktioner og anlæg i Kenya
Amundsen Gulf

Amundsen Gulf er en havbugt  i Ishavet beliggende mellem Banks Island, Victoria Island og det canadiske fastland i Northwest Territories. Bugten er  cirka 400 km lang. Den er opkaldt efter polarforskeren Roald Amundsen.

Eksterne kilder og henvisninger

 Store norske leksikon, snl.no, "Amundsen Gulf", läst 2010-04-07, CC-by-sa

Ishavet
Northwest Territories
Bugter i Canada